b'\n_START_ARTICLE_\nSkal\xc5\xabninis garnys\n_START_SECTION_\nI\xc5\xa1vaizda\n_START_PARAGRAPH_\nVidutinio dyd\xc5\xbeio garninis pauk\xc5\xa1tis. K\xc5\xabno ilgis\xc2\xa0\xe2\x80\x93 43\xc2\xa0cm, o svoris 250\xe2\x80\x93340 g. Patel\xc4\x97s smulkesn\xc4\x97s u\xc5\xbe patinus. Nugara, kaklas, uodega ir sparnai yra m\xc4\x97lynai juodos spalvos. Smakras, gerkl\xc4\x97 ir kaklo priekis yra raudonai rudi. Kr\xc5\xabtin\xc4\x99 ir pilv\xc4\x85 dengia juodos ir raudonos plunksnos. Siauros, ilgos kuodo plunksnos siekia nugar\xc4\x85. Rainel\xc4\x97 geltona. Ilgas snapas juodos spalvos. Kojos pilkai geltonos ar geltonai \xc5\xbealios._NEWLINE_Jaunikliai melsvai pilki, gerkl\xc4\x97s vir\xc5\xa1us ro\xc5\xbeiniai rudas. Neturi kuodo.\n_START_SECTION_\nPaplitimas\n_START_PARAGRAPH_\nPaplit\xc4\x99s Botsvanoje, Mozambike, Namibijoje, Piet\xc5\xb3 Afrikos Respublikoje, Zambijoje, Zimbabv\xc4\x97je.\n_START_SECTION_\nBiologija\n_START_PARAGRAPH_\nBiotopas\xc2\xa0\xe2\x80\x93 \xc5\xa1lapyn\xc4\x97s. Dieninis pauk\xc5\xa1tis. Aktyvus nuo au\xc5\xa1ros iki sutemos. Maisto ie\xc5\xa1ko sekliuose vandenyse (iki 10\xc2\xa0cm gylio). Maitinasi pavieniai arba nedidel\xc4\x97mis grup\xc4\x97mis, kartais su kitais garniniais ar tilvikiniais pauk\xc5\xa1\xc4\x8diais. Agresyviai gina savo maitinimosi teritorij\xc4\x85. Kai nesimaitina, slepiasi med\xc5\xbeiuose ar tankiose nendr\xc4\x97se. Minta smulkia \xc5\xbeuvimi (5\xc2\xa0\xe2\x80\x93 10 cm), sraig\xc4\x97mis, \xc5\xbeirgeli\xc5\xb3 lervomis, buo\xc5\xbegalviais ir varl\xc4\x97mis._NEWLINE_Peri nedidel\xc4\x97se kolonijose, kartais kartu su rudapilviais k\xc5\xabdriniais garniais. Lizdus krauna fikusuose, akacijose ar brand\xc5\xbeiose nendr\xc4\x97se, 1\xc2\xa0\xe2\x80\x93 5\xc2\xa0m auk\xc5\xa1tyje. Lizd\xc4\x85 krauna i\xc5\xa1 \xc5\xa1ak\xc5\xb3 ir nendri\xc5\xb3. Lizdas 30\xc2\xa0\xe2\x80\x93 40\xc2\xa0cm diametro ir 10\xc2\xa0cm gylio. D\xc4\x97tyje 2\xc2\xa0\xe2\x80\x93 4 \xc5\xbeydrai \xc5\xbeali kiau\xc5\xa1iniai. Inkubacija trunka 21\xc2\xa0\xe2\x80\x93 24 dienas. I\xc5\xa1sirit\xc4\x99 pauk\xc5\xa1\xc4\x8diukai apaug\xc4\x99 juodai violetiniais p\xc5\xabkais, gerkl\xc4\x97 geltona, snapas ro\xc5\xbeinis, o kojos geltonai oran\xc5\xbein\xc4\x97s._NEWLINE_Kartos trukm\xc4\x97 6,6\xc2\xa0m.'